තවද ඔවුන් පවසන්නේ ඔවුන් විසින් දැනට මත්ද්‍රව්‍ය ජාවාරම්වලට එරෙහිව මෙහෙයුම් කිහිපයක් කරගෙන යන අතර ඒවා නැවැත්වීමේ අරමුණින් ඔවුන් බියවැද්දීම සඳහා මෙම වෙඩි තැබීම සිදු කරන්නට ඇති බවයි.පමුණුගම පොලිසිය සහ කොට්ටාව පොලිසිය ඇතුළු පරීක්ෂණ කණ්ඩායම් සියල්ල මේ වෙඩි තැබීම් පිළිබඳව පරීක්ෂණ සිදු කරගෙන යන අතර ඒ පිළිබඳව කොමසාරිස් ජනරාල්වරයා සහ සෙසු අවට පදිංචි අයගෙන්ද ස්ථානාධිපතිවරයා සහ සෙසු අයගෙන් ඇතුළු 25 දෙනෙකුගෙන් පමණ ප්‍රශ්න කර තිබේ.වෙඩි තැබීම් සම්බන්ධයෙන් මෙතෙක් කිසිවෙකුත් අත්අඩංගුවට ගෙන නැති බවද පොලිස් මාධ්‍ය ප්‍රකාශක ජ්‍යෙෂ්ඨ පොලිස් අධිකාරී නීතිඥ අජිත් රෝහණ මහතා පැවසීය..